cyanic-selkie/wikianc huggingface dataset:
Geiser (toestel)
Hoe werk 'n geiser?
Die inlaatlyn het 'n lus wat hoër is as die geiser en ook 'n vakuumbreker. Dit is nodig sodat die geiser nie 'n hewel vorm en leegtap wanneer die inlaatwater afgesny word nie. Hierdie lus en die vakuumbrekers is die rede hoekom jou geiser nie leegloop wanneer jy 'n kraan se wassertjie vervang nie: die vakuumbreker op die koue inlaat is daar vir wanneer jy aan jou koue krane werk en die vakuumbreker op die warm uitlaat is vir wanneer jy aan jou warm krane werk.
Die termostaat en verhittingselement beheer die water se temperatuur op die temperatuur wat jy self stel. Stel dit gewoonlik op ongeveer 40 °C. As dit laer as dit is, gaan die water nie warm genoeg wees nie, en hoe warmer dit gestel is, hoe meer hitte gaan na die omgewing verloor word as gevolg van 'n hoër logaritmies gemiddelde temperatuurverskil of LGTV. Alhoewel ’n geiser oor die algemeen goed geïsoleer is, behoort ’n geiserkombers verder te help om hitte binne die geiser te hou.
Andrew Koji
Andrew Koji (gebore 1987) is 'n Engelse akteur, skrywer, en vervaardiger. Hy is bekend vir sy rol in die rolprent Fast & Furious 6 (2013).
Geiser (toestel)
Hoe werk 'n geiser?
Die opvangbak se doel is om enige lekkasie op te vang en na buite te dreineer sodat water nie die plafon en/of ander dinge in die huis beskadig nie. Volgens wet moet alle geisers ’n opvangbak hê.
'n Mens kan 'n pyp (soos 'n tuinslang) aan die dreinpunt koppel wanneer die geiser leeggetap wil word.
William Beinart
William Beinart (1951-) is ’n geskiedkundige en Afrikanis. Sy werk sluit in ’n algemene geskiedenis, Twentieth-Century South Africa, asook The Rise of Conservation in South Africa: Settlers, Livestock, and the Environment en Prickly Pear: A Social History of a Plant in the Eastern Cape.
Beknopte biografie
William Beinart is op 19 Januarie 1951 in Kaapstad, Suid-Afrika gebore. Hy ontvang sy opleiding aan die Universiteit van Kaapstad en die Universiteit van Londen se Skool vir Oosterse en Afrika-studies. Van 1983 tot 1997 doseer hy aan die Universiteit van Bristol. Hy is tans 'n professor in rasseverhoudinge aan die Universiteit van Oxford, waar hy op Suid-Afrika en die ontwikkeling van rassisme fokus.
Van Riebeeck-fees
Die Van Riebeeck-fees was die driehonderdjarige herdenking van die landing aan die Kaap van Jan van Riebeeck en daarmee saam die grondlegging van wat later sou uitloop op die Kaapkolonie en toe die Unie van Suid-Afrika. Dit was saam met die Simboliese Ossewatrek in 1938 en die inhuldiging van die Voortrekkermonument in 1949 een van die drie grootste feeste in Suid-Afrika in die twintigste eeu. Die fees se slagspreuk was: "Ons bou 'n nasie" en die sentrale gedagte vir die feesvieringe: "Suid-Afrika ná driehonderd jaar."
Agtergrond
Die Van Riebeeck-fees het dieselfde vorm aangeneem as die vorige volksfeeste toe dit ruim staatsteun gekry het. Die sentrale feeskomitee het onder voorsitterskap gestaan van dr. Abraham van der Merwe, amper 40 jaar lank medeleraar van die NG gemeente Kaapstad, vyf maal agtereenvolgens deur die Kaapse Sinode tot moderator verkies en voorsitter van die eerste Algemene Sinode in 1962. Plaaslike feeste oor die hele land moes die weg berei vir die sentrale viering in Kaapstad. Hiervoor hiervoor het poskoetse, getrek deur perdespanne, uit die uithoeke van die land lang togte na Kaapstad onderneem.
Die gedagte is geneem van die simboliese Ossewatrek toe die ossewaens na Pretoria getrek het vir die hoeksteenlegging van die Voortrekkermonument 14 jaar vantevore. Die eerste minister, dr. D.F. Malan, het die verrigtinge geopen met die vertrek van die eerste koets op Ohrigstad, die verste punt waar die Voortrekkers hulle oorspronklik gevestig het. Op die pad het die verskillende gemeenskappe elkeen sy eie fees gehou, maar anders as in 1938 het dit ook Engelssprekendes betrek en nie net Afrikaanssprekendes nie. Op verskeie plekke het ook gekleurde gemeenskappe hul plek in die vierings ingeneem.
Kuns en kultuur
duimnael|links|180px|[[Guy Butler het The dam geskryf wat die NTO opgevoer het.]] duimnael|links|180px|[[Marda Vanne, vorige vrou van adv. Hans Strijdom, wat twee jaar later eerste minister sou word, was die regisseuse van The dam, haar eerste produksie vir die NTO van 'n inheemse Engelse Suid-Afrikaanse toneelstuk.]] Intussen is die voorbereidings vir die groot fees in Kaapstad voltooi. 'n Reusagtige stadion met plek vir vyftigduisend mense is op die herwinde maar toe nog onbeboude strandgebied opgerig waar enkele jare tevore nog die golwe van Tafelbaai gespoel het. Dit is spesiaal uit Engeland laat kom en op die terrein opgerig. Die groot nuwe goedereloods van die Suid-Afrikaanse Spoorweë, nie ver daarvandaan nie, is ingerig vir 'n feestentoonstelling wat 'n blik gegee het op driehonderd jaar van vooruitgang. Dit is aangevul deur 'n reeks ander tentoonstellings, onder meer van sowat byna duisend items gedrukte Africana, getiteld "Boekspieël van Suid-Afrika", in die Suid-Afrikaanse Biblioteek wat geduur het van 1 Maart 1952 en geopen is deur Jan van den Berg, die ambassadeur van Nederland. Daar was ook uitstallings van Suid-Afrikaanse en buitelandse kunswerk en boeke.
'n Toneel- en 'n musiekfees het deelnemers van die hele land betrek. Die Nasionale Toneelorganisasie (NTO) het W.A. de Klerk se "Die jaar van die vuur-os" opgevoer onder regie van Hermien Dommisse, Gerhard Beukes se "As ons twee eers getroud is", onder regie van Siegfried Mynhardt en "The dam" deur Guy Butler, onder regie van Marda Vanne. Al drie dié stukke is met 'n eerste prys bekroon in die Driehonderdjarige Van Riebeeck-herdenkingstoneelwedstryd, uitgeskryf deur die departement van onderwys, kuns en wetenskap. In samewerking met die Universiteit van Kaapstad was die NTO ook verantwoordelik vir "The ball at the castle", opgevoer in die Kasteel die Goeie Hoop. Die veertiende Uniale Toneelfees en Jeugtoneelfees het ook saam met die Van Riebeeck-fees, wat altesaam twee maande geduur het, geval.
Seëluitstalling
In die Ou Drilsaal in Kaapstad is die Internasionale Seëluitstalling op 26 Maart 1952 geopen deur dr. E.G. Jansen, goewerneur-generaal. Die Seëlversamelaarsfederasie van Suidelike Afrika het op sy kongres in 1947 besluit dat 'n internasionale seëluitstalling in die feesjaar in Kaapstad gehou sou word en die reëlings het reeds in 1948 begin. Die verskillende afdelings het bestaan uit onder meer die geskiedenis van die poswese in Suid-Afrika, uitstallings op uitnodiging (die ereplek is beklee deur dié van koning George VI wat sir John Wilson opdrag gegee het om seldsame stukke uit die koninklike versameling te haal en na Kaapstad te bring), regeringsuitstallings van onder meer Groot-Brittanje, Nederland, Wes-Duitsland en België, die afdeling vir mededingers met die Kaapse Uniale Kampioenskap en versamelings uit die res van die wêreld, en 'n afdeling vir spesiale seëls.
Sportgeleenthede
Daar was menige sportgeleenthede, onder meer die Suid-Afrikaanse atletiekkampioenskap, die proefwedstryde vir die Olimpiese Spele, wat op 28 en 29 Maart 1952 in die Feesstadion gehou is en waaraan twee Nederlandse kampioene, Fanny Blankers-Koen en Willie Slykhuis, ook deelgeneem het. Ander sportsoorte was bofbal, boks, hengel, hokkie, jukskei (die jaarlikse nasionale toernooi in Bellville), die eindproefwedstryd op Nuweland voor die kies van die Springbokkrieketspan vir die 1952-'53-toer na Australië, nasionale motorwedrenne in Pinelands, polo in Wynberg, sagtebal, seiljagwedrenne, die Suid-Afrikaanse swem- en duikkampioenskap, Curriebeker-waterpolotoernooi en proefwedstryde vir die Olimpiese Spele in die Seepuntse pawiljoen, en tenniswedstryde tussen die Westelike Provinsie en Australië, asook Suid-Afrika teen Australië in Rondebosch.
Finale feesweek
Vir die finale feesweek is Tafelberg die hele week lank saans verlig. Die Lugmag het van tyd tot tyd 'n reeks lugvertonings oor die feesterrein uitgevoer en die Suid-Afrikaanse torpedojaer Jan van Riebeeck, die Portugese torpedojaer Alfonso de Albuquerque en die Britse fregat Actaeon het welwillendheidsbesoeke aan die Tafelbaaise hawe gebring. Die finale feesweek het begin met 'n dankdag op Sondag 30 Maart 1952. Die oggend om tienuur het kerke oral in die Skiereiland hul klokke gelui en toe het elke gemeente 'n spesiale Van Riebeeck-diens gehou. Om halfelf was daar 'n militêre kerkparade by die Groote Kerk in die middestad. Die namiddag was daar 'n dankdiens vir die jeug in die Feesstadion waar die massakoor van die Skiereiland opgetree het. Dieselfde aand was daar in die Feesstadion 'n nasionale dankdiens met sang, gebed en 'n boodskap aan die volk deur die aartsbiskop van Kaapstad.
Maandag, 31 Maart
Die Maandagoggend het die burgemeester van Kaapstad, rdh. F. Sonnenberg, die Van Riebeeck-park aan die hange van Tafelberg ingewy. By dieselfde geleentheid het dr. D.F. Malan die proklamasie van Tafelberg as historiese monument aangekondig. Die namiddag het die poskoetse en maratonhardlopers in die stadion aangekom. Daar was 'n optog van die atlete en kort voor vieruur 'n geskal met die aankoms van die poskoetsgasvroue, geklee in 17de-eeuse drag (die eggenotes van kabinetsministers, die eggenote van die Leier van die Opposisie (adv. Koos Strauss), vrouelede en eggenotes van lede van die sentrale en Kaapstadse komitees). Kort hierna het die poskoetse Bloemfontein, Kaap, Durban, Germiston, Johannesburg, Pretoria en Setlaars aangekom, met die burgemeesters, burgemeestersvroue en stadsklerke van die stede wat die koetse geskenk het, en die voorsitter en ondervoorsitter en hul gades van die Kaapse Afdelingsraad daarin. Dr. Eben Dönges, minister van binnelandse sake, het die verwelkoming behartig. Hierna volg 'n outydse tuinparty. Laat die namiddag was daar 'n plegtigheid in die Kasteel die Goeie Hoop, waar die agt rapportryers uit Pretoria aangekom het. Die dag is afgesluit met 'n kermisaand by die Van Riebeeck-feesskou.
Dinsdag, 1 April
Die dag begin met 'n parade van die jeug. Leerlinge en studente van alle Skiereilandse onderwysinrigtings onder die Kaaplandse en Uniale onderwysdepartemente en besoekende leerlinge uit alle dele van die land neem om tienuur aan 'n massa-optog deel. Tydens Blom van die Jeug dra seuns en meisies, gekies op plaaslike feeste oral in die land om hul onderskeie gemeenskappe te verteenwoordig, die wapens van hul munisipaliteit. Die optog is gelei deur vier jong Suid-Afrikaners, twee Afrikaans en twee Engels, gekies deur die tydskrif The Outspan, om die stamgroepe van die Unie te verteenwoordig. Om 11:20 het 'n massakoor van die Paarl, Wellington en Franschhoek onder leiding van Albert du Toit opgetree en daarna was daar 'n massa-vertoning van liggaamsopvoeding deur duisend meisies van hoërskole in die Kaapse afdeling en studente van die Kaapstadse Opleidingskollege.
Die aand was daar 'n byeenkoms in die Feesstadion met touspringoefeninge en ritmiese oefeninge en toe 'n massakoor van Skiereilandse skole onder Walter Swanson. 'n Vertoning deur die Padvinders en Padvindsters het gesamentlike sang en 'n massavertoning van liggaamsoefeninge voorafgegaan. Om negeuur die aand het die massakoor van die Skiereilandse skole weer aan die beurt gekom en daarna 'n vertoning deur die Voortrekkers met die aankoms van 3 000 fakkeldraers by die stadion wat die Vlam van die Beskawing vergesel het wat gebring is deur fakkeldraers uit die vier provinsies, Suidwes-Afrika en Rhodesië. Die vlam is oorhandig aan dr. Abraham van der Merwe, voorsitter van die sentrale feeskomitee, deur die leier van die Voortrekkers.
Die aand is afgesluit met gesamentlike sang van Die Lied van Jong Suid-Afrika, 'n boodskap aan die jeug gelewer deur twee verteenwoordigers van die jeug, 'n massakoor van Skiereilandse kore wat Jerusalem, Come see where golden-hertaed spring en Die Son Verrys gesing het en laastens die finale deur blaasorkeste van die Lugmag en die Staande Mag.
Woensdag, 2 April
Hierdie dag het bekendgestaan as "Die dag vir Maleise en Kleurlinggemeenskap". Die dag begin met 'n byeenkoms in die namiddag in die stadion en 'n voorspel deur blaasorkeste. Die Griekwagemeenskap het 'n optog, begelei deur 'n koor van 300 sangers, net ná halfdrie gehou en die volgende uitgebeeld:
Om tweeuur het 'n musikale rit deur die Suid-Afrikaanse Polisie gevolg, daarna 'n tussenspel deur die blaasorkes en toe 'n optog deur die Kaapse Maleise gemeenskap wat bestaan het uit:
Geiser
Geiser kan na een van die volgende verwys:
Sigaar-lipvis
Die Sigaar-lipvis (Cheilio inermis) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by die Groot-Keirivier in Suid-Afrika. In Engels staan die vis bekend as die Cigar wrasse.
Voorkoms
Die vis is lank en ietwat plat. Die sylyn is aaneenlopend en loop feitlik reguit oor die lyf. Die dorsale en anale vinne is laag en lank. Die stertvin is bolrond en die pektorale en bekken vinne is kort. Die vis is gewoonlik groenerig grys van kleur en kan ook bruin aan die bokant wees. Die onderkant is wit. Die onvolwasse visse en wyfies het 'n swart streep deur die middel van die lyf wat onderbreek kan word deur 'n ry kolletjies en spikkels. Die uitgegroeide mannetjies het onreëlmatige oranjegeel tot pienk areas en wit spikkels by die punte van die pektorale vinne.
M.A. Gronum
Mattheus Adriaan Gronum (* 27 November 1895, Marico – †Onbekend) was ’n Afrikaanse skrywer van historiese werke. Benewens sy historiese boeke oor die Anglo-Boereoorlog, skryf hy ook die roman Kinôsie saam met sy broer, die skrywer C.F. Gronum. Hy is ook verantwoordelik vir die skryf van die geskiedenis handboek Nuwe Geskiedenis vir Junior Sertifikaat (saam met D.J.J. de Villiers en J.J. Muller).
Vroeë lewe en herkoms
Mattheus Adriaan Gronum was op 27 November 1895 op die plaas Sendelingspos (Mosega) in die distrik Marico gebore. Hy is die seun van ’n boer en grootwildjagter en is deel van ’n gesin van nege, agt seuns en een dogter. Sy vader veg tydens die Anglo-Boereoorlog onder generaals Manie Lemmer, L.A.S. Lemmer en Jan C. Celliers. Sy twee oudste broers is ook op kommando en die oudste, Kaptein van die Marico-verkennerskorps, sneuwel tydens die Slag van Ysterspruit in 1902. Sy broer Carel Frederik is in 1893 gebore en hulle skryf later saam die roman Kinôsie, terwyl beide hulle ook verdiep in die Suid-Afrikaanse Geskiedenis en apart verskeie boeke hieroor skryf. Hy bring die Anglo-Boereoorlog in die konsentrasiekampe van Mafikeng, die Johannesburgse renbaan en Howick deur. Na die oorlog moet hy eers vir ruim vier jaar help om vee op te pas en ander plaaswerk te doen om die plaas weer te herstel voordat hy stelselmatig kan begin met skoolwerk.
Opleiding
Sy skoolopleiding ondergaan hy by mnr. B.J. Kloppers op Jacobsdal se plaasskool, mnr. Peter Kaye se dorpskool op Zeerust en daarna aan die Paarlse Gimnasium, waar hy in 1917 matrikuleer. In 1918 hou hy vir ’n kwartaal lank skool in elk van die destydse plaasskole in die distrik, naamlik Klaarstroom, Straatsdrif, Skuinsdrif en Buurmansdrif. Vanaf 1919 studeer hy verder aan die Universiteit van Stellenbosch, waar hy in 1921 die B.A.-graad behaal. In 1922 gee hy skool op Winburg en gaan dan terug na Stellenbosch, waar hy in Junie 1924 die Hoër Onderwysdiploma behaal. Hy kry ook erkenning vir vakke wat hy slaag tot die M.A.-graad in Geskiedenis onder professor W. Blommaert. Op universiteit speel hy vir vyf jaar vir Stellenbosch se eerste span rugby en hy speel ook in die jare 1924 tot 1932 Curriebekerrugby vir die Suidwestelike Distrikte.
Loopbaan as onderwyser
Hy gee onderwys, hoofsaaklik in Geskiedenis, aan verskillende skole in Transvaal, die Vrystaat en die Kaapprovinsie. Hierdie skole sluit in Outeniqua Hoërskool, die Hoër Nywerheidskool op George en die Hoër Tegniese Skool op Uitenhage, waarna hy hoof word van die Instituut vir Meisies te Durbanville in die Kaap. In Julie 1947 word hy aangestel as hoof van die Hoër Tegniese Skool Drostdy op Worcester, waarna hy later in ’n soortgelyke posisie aan die Hoër Tegniese Skool H.S. van der Walt in die Paarl verbonde is. Hy dien op die Hoofbestuur van die Suid-Afrikaanse Vakskoolvereniging en is ook in 1947 voorsitter van hierdie vereniging se kongres in Bloemfontein.
Persoonlike lewe
Op 4 Januarie 1927 is hy getroud met Maggie Slabber van Enkelvlei naby Hopefield en uit die huwelik word twee dogters, Susanna en Ansie, gebore. Na aftrede in 1955 vestig hy hom in Malmesbury in die Boland.
Skryfwerk saam met sy broer (C.F. Gronum)
Ná die Anglo-Boereoorlog moet hy saam met sy broer Carel Frederik help om die plaas weer op te bou. Op die landerye en agter die vee maak hulle ten nouste kennis met die Barolong en die Bahoeroetsi stamme se eienskappe, lewenswyse en gelowe. Die broers se vader is ’n grootwildjagter wat onderhoudend kon vertel oor avonture met die inheemse stamme, grootwild en wilde diere, wat die broers se belangstelling in die stamme verder aanwakker. Gedurende vakansies bring hulle lang ure in die stamme se woongebiede deur om inligting in te win, wat lei tot die weergawe daarvan in fiktiewe verhaalvorm in Kinôsie, wat hulle saam skryf. Hierdie boek stel die Barolong en Bahoeroetsi teenoor mekaar in ’n oorlogsituasie en beeld baie van die stamme se leefwyse, gewoontes en gelowe uit. Die boek word lank op skool voorgeskryf. Hulle verhaal Moekweppa hou katkisasieklas (’n uittreksel uit Kinôsie) word deur G.H. Franz opgeneem in die versamelbundel Mooi loop.
Historiese skryfwerk
Die broers skryf op hulle eie verskeie ander boeke alleen of saam met ander, meestal van ’n historiese aard. Mattheus skryf drie boeke oor die Anglo-Boereoorlog. Die Engelse Oorlog 1899–1902 is ’n verslag van die oorlog vanuit die perspektief van die verskillende stadia van die Britse offensief en die strategieë wat die Britte gebruik het. Later skryf hy ook die boeke Die Bittereinders Junie 1901 – Mei 1902 en Die ontplooiing van die Engelse Oorlog 1899–1900.
Saam met D.J.J. de Villiers en J.J. Muller skryf hy die skoolhandboek Nuwe Geskiedenis vir Junior Sertifikaat.
Publikasies
Werke wat uit sy pen verskyn sluit in:
Biezelinge
Biezelinge (Seeus: Biezelehe of Biezeligge) is 'n Nederlandse dorpie en behoort tot die munisipaliteit van Kapelle, naby die stad Goes in die provinsie Zeeland. Biezelinge het 1709 inwoners (2010).
Tara Reid
Tara Reid (gebore 8 November 1975) is 'n Amerikaanse aktrise en vervaardiger. Sy is bekend vir haar rolle in die rolprente The Big Lebowski (1998), American Pie (1999), Van Wilder (2002), en Alone in the Dark (2005).
Vroeë lewe
Tara Donna Reid was gebore in Wyckoff, New Jersey, die dogter van Donna Reid (née Bennett) (gesterf 2018) en Thomas Reid (1940-2016),
Beursineenstorting
'n Beursineenstorting is 'n skielike en dramatiese afname in die waarde van aandele regdeur 'n aandelebeurs. Ineenstortings word net soveel deur paniek aangevuur as deur werklike onderliggende ekonomiese faktore. Sulke ineenstortings volg dikwels op spekulatiewe groei in aandelpryse.
Beursineenstortings is 'n sosiale verskynsel waar die eksterne ekonomiese gebeure in samehang met die gedrag van die deelnemers en die sielkunde waar negatiewe voorspellings self verwesenlik word deurdat die verkoop van aandele ander deelnemers ook noop om te verkoop en sodoende die negatiewe siening verder versterk. Beursineenstortings vird gewoonlik onder die volgende toestand plaas:
Daar is nie 'n spesifieke definisie van 'n ineenstorting nie maar die term word gewoonlik toegepas wanneer 'n indeks van 'n aandelemark verskeie dubbelsyfer persentasieverliese in enkele dae ondergaan. Ineenstortings word gewoonlik onderskei van beermarkte deur paniekverkope en skielike, dramatiese prysdalings. Beermarkte is tydperke waar die aandeelpryse geleidelik daal en word gewoonlik in terme van maande of jare gemeet. Beursineenstortings word dikwels met beermarkte vereenselwig maar dit is nie altyd die geval nie, die ineenstorting van 1987 het byvoorbeeld nie gelei tot 'n beermark nie. Op soortgelyke wyse het die Japannese Nikkei beermark van die 1990's oor verskeie jare plaasgevind sonder enige ineenstortings.
Die Wall Street Ineenstorting van 1929
Die bekendste ineenstorting op Wall Street in 1929 het op 29 Oktober 1929 plaasgevind. Die ekonomie het sterk groei getoon oor die grootste deel van die twintigerjare. Dit was 'n tydperk toe tegnologiese uitvindings soos radio, motors, vliegtuie, telefone en elektriese verspreidingsnetwerke meer en meer aan Jan Publiek bekendgestel is. Maatskappye aan die voorpunt van hierdie ontwikkelinge soos RCA en General Motors se aandele het die hoogtes ingeskiet. Finansiële ondernemings het ook baie goed gevaar en bankiers het gemeenskaplike fondsmaatskappye gestig (wat destyds bekend was as beleggingstrusts) soos onder andere Goldman Sachs. Die buitengewone opbrengste het al meer beleggers gelok en uiteindelik het dit ook gelei tot aankope met skuld. Op 24 Augustus 1921 het die Dow Jones Nywerheidsindeks op 63.9 gestaan. Teen 3 September 1929 het dit meer as sesvoudig verdubbel en hoogtes van 381.2 bereik. Hierdie vlak sou eers vyf-en-twintig jaar later weer bereik word. Teen die Amerikaanse somer van 1929 was dit duidelik dat die ekonomie besig was om te krimp en het die aandelebeurs 'n tydperk van prysdalings beleef. Hierdie prysdalings het beleggersvertroue geskud en angs onder markdeelnemers veroorsaak. Op 24 Oktober (ook bekend as Swart Donderdag) het die eerste van 'n reeks skokkende markdalings plaasgevind. Dit was vinnig opgevolg deur skerp dalings op die Maandag van 28 Oktober en die Dinsdag van 29 Oktober.
Teen die einde van die week van 11 November het die indeks op 228 te staan gekom, 'n kumulatiewe val van 40 persent vanaf die hoogste vlak in September. Die markte in die opvolgende maande weer teruggeklim maar dit sou later blyk om 'n valse herstel te wees en het nog meer goedgelowige beleggers in 'n ekonomiese krisis gedompel. Die ineenstorting sou die Groot Depressie voorafgaan wat vele bankrotskappe tot gevolg sou hê. Die Dow Jones Nywerheidsindeks sou eers in Julie van 1932 sy laagste punt bereik.
Die ineenstorting van 1987
Die middel tagtigs was 'n tyd waartydens groot ekonomiese optimisme geheers het. Vanaf Augustus 1982 tot die hoogtepunt in Augustus van 1987 het die Dow Jones Nywerheidsindeks gegroei vanaf 776 tot 2722 punte. Die styging in die markindekse vir die 19 grootste markte in die wêreld het bykans 296 persent beloop. Die gemiddelde aantal aandele wat op die New Yorkse aandelebeurs verhandel is het vanaf 65 miljoen tot 181 miljoen aandele gestyg.
Die ineenstorting op 19 Oktober 1987 was die hoogtepunt 'n 'n opbouende markafname wat vyf dae tevoere op die 14de Oktober begin het. Toe die markte op die Maandag daarna weer heropen het, was daar egter 'n verdere skok toe die Dow Jones nywerheidsindeks met 508 punte gedaal het, en daarmee 22,6% van sy totale waarde in een dag verloor het. Die S&P 500 het 20,4% gedaal deur van 282,7 punte tot 225,06 te val. Die NASDAQ Saamgestelde indeks het slegs 11,3% verloor nie omdat beleggers nie wou verkoop nie maar omdat die stelsels gefaal het. Die New Yorkse aandelebeurs het soortgelyke vertragings in transaksies ervaar.
Die ineenstorting was die grootste enkeldag verlies wat Wall Street ooit ervaar het op daardie tydstip. Tussen die opening van die markte op die 14de Oktober tot en met die sluiting op die 19de Oktober het die Dow Jones Nywerheidsindeks 760 punte geval, 'n afname van meer as 31 persent.
Die 1987 ineenstorting was 'n wêreldwye verskynsel. Die FTSE 100 indeks het 10,8% verloor op die Maandag en 'n verdere 12,2% die volgende dag. In die maand van Oktober 1987 het alle markte wêreldwyd beduidend gedaal. Die Oostenrykse markte is die minste beïnvloed (11,4% daling) terwyl die mark in Hong Kong die swaarste getref is met 'n 45,8% daling. Van die 23 grootste nywerheidslande het 19 'n daling van meer as 20% beleef.
Ten spyte van vrese vir 'n herhaling van die Depressie van die 1930's het die martke dadelik weer begin herstel en is 'n rekord toename van 102,27 punte die volgende dag aangeteken en het aandele die Donderdag van 22 Oktober 'n verdere 186,64 punte gestyg. Dit het egter twee jaar geduur voordat die Dow al sy verliese herwin het in September 1989.
Geen besliste gevolgtrekking is gemaak oor die redes vir die 1987 ineenstorting nie. Tropgedrag en ander sielkundige faktore het 'n kritieke rol gespeel in die ineenstortings maar analiste het ook probeer om die gebeure wat die gebeure aan die gang gesit het te identifiseer. Die skuld is ook geplaas op verskeie faktore soos outomatiese verhandelingsmeganismes, portefeulje-versekering en afgeleide finansiële instrumente asook toenemend verslegtende ekonomiese indikators en 'n groot handelstekort in die V.S.A tesame met 'n dalende V.S.A dollar (wat stygende rentekoerse sou meebring).
Een van die gevolge van die 1987 ineenstorting was die bekendstelling van 'n handelsbeperking op die New Yorkse aandelebeurs. Die gedagte is dat dit so 'n afkoelperiode paniek sou verminder.
Wiskundige teorie van beursineenstortings
Die wiskundige beskrywing van ontwikkelings in die beurs ontvang gereeld aandag. Daar word gereeld verkeerdelik aangeneem dat die beurs se voor- en teenspoede volgens 'n normaalverdeling plaasvind, maar groot veranderinge in die waarde van die beurs gebeur te gereeld vir dit om waar te wees. Daar is navorsing wat aandui dat 'n inverse kubiese magswet, d.w.s. hul statistiese verspreiding is meer soos dié van natuursrampe as wat die winste of verliese van 'n dag op 'n beurs is soos die verskille in gewig tussen individuele lede van 'n spesie. Hierdie en ander navorsing toon aan dat beursinstortings 'n teken van self-georganiseerde kritikaliteit in finansiële marke kan wees. 'n Ander voorstelling is dat beurswaardeurings 'n voorbeeld van 'n toevalsbeweging is (d.w.s. dat dit 'n aaneenlopende koers het waar elke stap 'n klein willekeurige verandering is) spesifiek 'n Lévy flug, wat 'n toevalsbeweging is wat omvergewerp word deur groot veranderings elke dan en wan. Dié twee teorieë word in 1995 teen mekaar gemeet deur die analise van 'n miljoen rekords van die S&P 500 markindeks, wat beslis dat beurswaardeurings meer wisselbaar is as 'n normaalverdeling maar minder as 'n Lévy flug. Navorsing rondom hierdie teorieë is gedurig aan die gang, veral gebruikend rekenaarsimulasie van skaarte-gedrag, opsoek na 'n model wat ineenstortings en soortgelyke gebeurtenisse kan voorstel.
Damavand
Damavand (Persies: دماوند, [dæmävænd], ) is 'n rustende, maar potensieel aktiewe vulkaan in die Elboers-bergreeks van Iran. Die piek, wat in die noordelike provinsie Māzandarān geleë is, is op 'n hoogte van 5 610 m die hoogste in Iran en die hele Nabye Ooste. Dit is een van die Vulkaniese Sewe Kruine.
William Elliott (akteur, gebore 1879)
William Elliott (4 Desember 1879 – 5 Februarie 1932) was 'n Amerikaanse akteur. Hy was bekend vir sy rolle in die rolprente The Fortune Hunter (1914), The Model (1915), Comrade John (1915), en When We Were Twenty-One (1915).
Damavand
Geografie
Die Damavand verrys as 'n slapende vulkaankeël, wat tans slegs klein hoeveelhede rook uit sy krater blaas, sowat 70 km oos-noordoos van Teheran en suid van die Kaspiese See en toring bo die Elboers-reeks uit. Dit is naas Kilimandjaro in Kenia een van die hoogste vrystaande bergpieke ter wêreld. Die hoogteverskil tussen sy voet en sy spits beloop 4 700 m en dus aansienlik meer as dié van Berg Everest in die Himalajaberge.
Bekaavallei
Die Bekaavallei (Arabies: وادي البقاع, Wādī l-Biqā‘) is ’n lang vallei in Libanon en Sirië waaroor vele oorloë gevoer is.
Die Bekaavallei is 'n relatief breë vallei of vlakte tussen twee berge. Ten weste is Berg Libanon met die Anti-Libanon Gebergtes aan die oostekant. Baalbek en Anjar is histories belangrike stede in die Bekaavallei. Wyn word in die vallei verbou.
Gedurende die Libanese Burgeroorlog (1975–1990) was die Bekaa een van die plekke waar daar hewig geveg is.
Pous Urbanus
Pous Urbanus kan verwys na 'n aantal pouse van die Rooms-Katolieke Kerk nl:
31 Januarie
31 Januarie is die 31ste dag van die jaar in die Gregoriaanse kalender. Daar volg nog 334 dae in die res van die jaar (335 in skrikkeljare).
Willem de Waal
Willem de Waal (gebore in Paarl, 17 Februarie 1978) is 'n Suid-Afrikaanse rugbyspeler wat vir die Luiperds, Cheetahs en Westelike Provinsie in die Curriebeker gespeel het en vir die Cheetahs en die Stormers in die Superrugbykompetisie.
Kwame Kwei-Armah
Kwame Kwei-Armah (gebore 25 Maart 1967) is 'n Britse akteur, skrywer, en regisseur. Hy is bekend vir sy rolle in die rolprente Cutthroat Island (1995) en The 3 Kings (2000).
Holger-Madsen
Holger-Madsen (11 April 1878 – 30 November 1943) was 'n Deense regisseur, akteur, en skrywer. Hy was bekend vir sy rolle in die rolprente Det unge Blod (1916), Børnenes Synd (1917), Manden uden Smil (1917), en Towards the Light (1919).
John Waters
John Waters (gebore 22 April 1946) is 'n Amerikaanse akteur, skrywer, en regisseur. Hy is bekend vir sy rolle in die rolprente Hairspray (1988), Cry-Baby (1990), Pecker (1998), en Seed of Chucky (2004).
Cinachyrella hirsuta
Die spons behoort tot die genus Cinachyrella en tot die familie Tetillidae. Die wetenskaplike naam van die spesie is die eerste keer geldig gepubliseer in 1889 deur Dendy.
Yuto Nagatomo
Yuto Nagatomo (gebore 12 September 1986) is 'n Japannese sokkerspeler. Hy het vir die Japanse nasionale sokkerspan uitgedraf.
Nina Badrić
Nina Badrić (* 4 Julie 1972 in Zagreb, Kroasië) is 'n bekende sangeres, aktrise en model. Naas haar geboorteland, Kroasië, is haar musiek ook in Serwië, Bosnië en Herzegowina, Montenegro en Slowenië gewild. Sy het haar sangloopbaan met dansmusiek begin, maar maak tans veral hoofstroom popmusiek.
Rachel Reilly
Rachel Reilly (gebore 16 Oktober 1984) is 'n Amerikaanse aktrise, vervaardiger, en skryfster. Sy is bekend vir haar rolle in die televisiereekse The Bold and the Beautiful (1987), Big Brother (2000), Hollywood Today (2013), en Reality Relapse (2014).
Edward Ellis (akteur)
Edward Ellis (12 November 1870 – 26 Julie 1952) was 'n Amerikaanse akteur en skrywer. Hy was bekend vir sy rolle in die rolprente The Thin Man (1934), The Texas Rangers (1936), A Man to Remember (1938), en Main Street Lawyer (1939).
ISO 3166-3
ISO 3166-3 is 'n deel van die internasionale ISO 3166 standaard wat kodes vaslê vir ongebruikte landsname wat voorheen in ISO 3166-1 opgeneem was. Die huidige weergawe is ISO 3166-3:1999.
Marianne Søndergaard Madsen
Marianne Søndergaard Madsen (gebore 15 September 1974) is 'n Deense aktrise. Sy is bekend vir haar rolle in die rolprent Monas verden (2001) en in die televisiereekse Skjulte spor (2000), Lykke (2011), en Dicte (2013).
ISO 3166-3
Die jaar 1974 is gekies as begindatum vir die opname van kodes in ISO 3166-3. Die verwydering van landkodes uit ISO 3166-1 (en dus opname in 3166-3) kan onder die volgende omstandighede gebeur:
In sulke gevalle word die oorbodige kode en beskrywing uit ISO 3166-1 verwyder en met twee toegevoegde letters ('n alfa 4 kode) opgeneem in ISO 3166-3.
Birgit Nilsson
Birgit Nilsson (17 Mei 1918 – 25 Desember 2005) was 'n gevierde dramatiese sopraan van Swede wat gespesialiseer het in opera- en simfoniewerke. Haar stem was bekend om die oorweldigende omvang, ryklike krag en die klokhelder duidelikheid van die boonste register.
Nilsson het uit 'n plattelandse agtergrond gekom en moes hard werk om aanvaarding in die musiekwêreld, maar haar indruk in baie rolle was so groot dat hulle begin bekend staan het as die "Nilsson repertorium". Sy het die operas van Richard Strauss gesing en gespesialiseer in Puccini se "turandot", maar dit was die musiek van Richard Wagner wat haar beroemd gemaak het. Op die kruin van haar loopbaan het Nilsson gehore verstom met die ongedwonge krag van haar stem, wat altyd kon uitstyg bo 'n orkes en met haar merkwaardige asembeheer, wat haar in staat gestel het om note geweldig lank aan te hou. Namate haar loopbaan ontwikkel het, het haar interpretasievermoë ook gegroei en so het sy 'n roerende kunstenaars asook 'n vokale verskynsel geword. Onder haar kollegas het sy beroemd geraak om haar spelerige humorsin.
Darcy Rose Byrnes
Darcy Rose Byrnes (gebore 4 November 1998) is 'n Amerikaanse aktrise. Sy is bekend vir haar rolle in die televisiereekse The Young and the Restless (1973), Desperate Housewives (2004), The Legend of Korra (2012), en Sofia the First (2013).
Rooiblestinker
Die Rooiblestinker (Pogoniulus pusillus) is 'n algemene standvoël in kuswoud aan die ooskus van Suid-Afrika vanaf Port Elizabeth tot by Maputo. Die voël is 13 cm groot en weeg 13 - 20 gram. In Engels staan die voël bekend as Red-fronted Tinkerbird.
Amalia
Amalia is 'n nedersetting in die Noordwesprovinsie van Suid-Afrika. Die dorpie lê 30 km suidwes van Schweizer-Reneke.
Geskiedenis
Die dorpie is in 1927 as kerkdorp gestig met die ontstaan van die plaaslike NG gemeente en genoem na Amalia Faustman (gebore Mostert, op Stellenbosch), wie se man, ds. George Faustmann, leraar van die moedergemeente Schweizer-Reneke was van 1891 tot 1915.
Eenvormigheidswet van 1662
Die Eenvormigheidswet van 1662 (14 Car 2 c 4) was 'n wet van die Parlement van Engeland. Die wet word ook aangehaal as 13 & 14 Ch.2 c. 4, 19 Mei 1662. Dit het die formaat van publieke aanbidding, bediening van sakramente, en ander rites van die staatskerk, die Kerk van Engeland voorgeskryf, aan die hand van al die rites, seremonies en leerstellinge wat in die Book of Common Prayer vervat word. Nakoming hiervan was 'n voorvereiste vir enigeen wat enige amp in die regering of kerk wou beklee, alhoewel die uitgawe van die voorgeskrewe Book of Common Prayer so nuut was dat meeste mense dit nog nie onder oë gehad het nie. Verder is episkopale ordinering vir alle leraars (d.w.s. diakens, priesters en biskoppe) herstel, nadat die streng protestantse Puriteine tydens die burgeroorlog met baie instellings van die kerk weggedoen het.
Die wet was 'n bekragtiging van Elizabeth I se godsdienstige skikking van 1558 wat 'n staatskerk wat nòg Katoliek nòg uiters streng Protestants sou wees in die vooruitsig gestel het. Met jaareinde 2010 was die wet steeds deels van krag in Groot-Brittanje.
Groot uitdrywing
Die onmiddellike nagevolg van hierdie wet was dat meer as 2 000 predikante geweier het om die eed af te lê en uit die Kerk van Engeland ontslaan is, 'n aangeleentheid wat as die Groot uitdrywing van 1662 bekend sou staan. Alhoewel daar reeds predikante buite die staatskerk was, het dit 'n situasie van nonkonformiteit geskep, deurdat 'n aansienlike segment van die Engelse samelewing vir 'n eeu en 'n half van openbare aangeleenthede uitgesluit is.
Clarendon-regskode
Die Eenvormigheidswet self het deel uitgemaak van vier ingrypende wetsontwerpe, bekend as die Clarendon-regskode, wat na Edward Hyde, Hertog van Clarendon, vernoem is. Hy was Karel II se Lord Chancellor, die hoogste amptenaar van die Britse kroon. Hierdie wetsontwerpe was:
Saam met die Toetswet het die Korporasiewette alle nonkonformiste verbied om burgerlike of militêre ampte te beklee, en hulle verhoed om grade te ontvang van die universiteite van Cambridge of Oxford.
Nog 'n wet, die Quakerwet van 1662, het vereis dat Engelse onderdane 'n eed van getrouheid sweer aan die koning, iets wat Quakers uit geloofsoortuiging nie wou doen nie.
Die Book of Common Prayer wat deur Karel II ingevoer is was grootliks dieselfde as Elizabeth I se weergawe van 1559, wat op sy beurt gebaseer is op Cranmer se vroeëre weergawes van 1549 en 1552. Op klein uitsonderings na bly dit steeds die amptelike en permanente wetlike weergawe vir aanbidding soos deur die parlement parliament en kerk gemagtig.
Toleransiewet
Die Toleransiewet van 1689 het aan sekere afvalliges plekke en vryheid van aanbidding toegestaan op voorwaarde dat hulle 'n eed aflê.
Wysiging van 1872
Die voorsienings van die Eenvormigheidswet van 1662 is gewysig deur die Eenvormigheidswysigingswet van 1872.
Bobs Watson
Bobs Watson (11 November 1930 – 27 Junie 1999) was 'n Amerikaanse akteur. Hy was bekend vir sy rolle in die rolprente Boys Town (1938), In Old Chicago (1938), On Borrowed Time (1939), en What Ever Happened to Baby Jane? (1962).
Frank Ellis (akteur)
Frank Ellis (26 Februarie 1897 – 23 Februarie 1969) was 'n Amerikaanse akteur. Hy was bekend vir sy rolle in die rolprente Border Wolves (1938), Roll Wagons Roll (1940), Rock River Renegades (1942), en Blackhawk: Fearless Champion of Freedom (1952).
Cinachyrella kuekenthali
Cinachyrella kuekenthali is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Thomas Guldberg Madsen
Thomas Guldberg Madsen (gebore 15 Desember 1971) is 'n Deense akteur. Hy is bekend vir sy rolle in die rolprente The Exception (2019) en Another Round (2020), en in die televisiereeks Below the Surface (2017).
Karl Böhm
duimnael|Karl Böhm
Karl August Leopold Böhm (28 Augustus 1894 – 14 Augustus 1981, Graz) was 'n Oostenrykse dirigent wat algemeen beskou word as een die grootste simfonie- en operadirigente van die 20ste eeu. Hy is bekend vir sy opvoerings van musiek van Wolfgang Amadeus Mozart, Richard Wagner en Richard Strauss.
Atsuto Uchida
Atsuto Uchida (gebore 27 Maart 1988) is 'n Japannese sokkerspeler. Hy het vir die Japanse nasionale sokkerspan uitgedraf.
Giacomo Meyerbeer
Giacomo Meyerbeer, oorspronklike naam Jakob Liebmann Meyer Beer (5 September 1791, Tasdorf, naby Berlyn - 2 Mei 1864, Parys), was ‘n Duitse operakomponis wat veral werke in die romantiese-opera genre gekomponeer het.
Hy is gebore uit 'n welgestelde Joodse gesin en het komposisie in Berlyn en later in Darmstadt studeer waar hy bevriend geraak het C.M. von Weber. Sy vroeë Duitse operas wat in München, Stuttgart en Wene gekomponeer is, was onsuksesvol. Na 'n reis na Parys en Londen vestig hy hom in 1816 in Italië waar hy vyf operas komponeer wat herinner aan die werke van Rossini. Die beste van die werke is Il crociato (Venesië, 1824), wat die jaar daarna in Londen en Parys opgevoer is. Sy eerste Franse opera wat saam met Eugène Scribe geskryf is, is getiteld Robert le Diable (Parys, 1831). Dit is geskryf om te voldoen aan die destydse romantiese smaak vir die Middeleeue, die bonatuurlike en die makabere. Die werk was 'n onmiddellike sukses, en as sodanig het dit as voorbeeld gedien vir die wydopgesette Franse opera. Ook sy Les Huguenots uit 1836 was 'n reuse sukses.
In 1842 het Meyerbeer tydelik na Berlyn teruggekeer waar hy aangestel is as die musiekdirekteur van die Pruisiese koning. Dit het Wagner aangespoor om sy Der fliegende Holländer te komponeer. Gedurende hierdie tydperk het Meyerbeer in Schlesien 'n Duitse opera getiteld Ein Feldlager gekomponeer (1844) waarin Jenny Lind die hoofrol vertolk het. Sy derde romantiese opera is getiteld Le Prophète. Dit is gebaseer op ‘n libretto deur Scribe en in 1849 in Parys opgevoer. Hierna het hy hom gewend na ‘n ligter styl en twee werke in die opéra comique-genre gekomponeer, naamlik: L'Etoile du nord (1854) en Le Pardon de Ploërmel (1859). Sy laaste opera was L'Africaine.
Meyerbeer was in sy tyd besonders gewild. Sy reputasie, gebaseer op sy vier Paryse operas, het egter nie lank gehou nie. Tog het hy by wyse van sy groot karaktertonele, sy dramatiese styl van vokale komposisie en sy oorspronklike orkestrasie—veral die gebruik van die bas-klarinet, die saxofoon en die fagot, ‘n groot invloed uitgeoefen op die ontwikkeling van opera. Hy het ook vir Berlioz beïnvloed. Operas soos Verdi se Don Carlos en Puccini se Turandot kan op grond van hul skouspelagtigheid en meesterlike manipulasie van ensembles en arias teruggespoor word na Meyerbeer. ‘n Aantal van sy operas, mees noemenswaardig L'Africaine, het in die 20ste eeu 'n herlewing ondervind. 'n Balletsuite, Les Patineurs, wat gebaseer is op Le Prophète, is deur Constant Lambert verwerk.
Cinachyrella ibis
Cinachyrella ibis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cinachyrella en tot die familie Tetillidae. Die wetenskaplike naam van die spesie is die eerste keer geldig gepubliseer in 1911 deur Row.
PDF
PDF (Engels: Portable Document Format) is 'n lêerformaat vir die stoor van dokumente op rekenaars. Die formaat is in 1993 deur Adobe geskep om dit makliker te maak om dokumente te versprei en te deel. PDF word dikwels gebruik om dokumente voor te berei voor dit gedruk word. Die dokumente kan gestileerde teks en beelde bevat.
Anders as ander formate word dokumente gestoor sodat die inhoud nie die manier hoe dit op verskillende skerms, rekenaars en drukkers vertoon word beïnvloed nie.
PDF is ook 'n oop-standaard wat amptelik op 1 Julie 2008 deur die Internasionale Standaardeorganisasie (ISO) gepubliseer is.
PDF-leser sagteware word benodig om PDF-dokumente te lees. Voorbeelde van sulke lesers is Adobe Acrobat, Adobe Reader en Foxit-leser.
Jules Massenet
duimnael|Massenet soos afgeneem deur Pierre Petit, 1880 Jules Émile-Frédéric Massenet (12 Mei 1842, Montaud, naby Saint-Étienne, Frankryk - 13 Augustus 1912, Parys, Frankryk) was een van die voorste operakomponiste van sy generasie. Sy musiek word bewonder vir die liriese, sensuele en sentimentele aard daarvan.
Massenet het op 11-jarige leeftyd ingeskryf aan die Paryse Konservatorium en komposisie onder Amroise Thomas, 'n bekende operakomponis van sy era, studeer. In 1863 wen hy die Prix de Rome met sy kantate getiteld David Rizzio. Hy het in 1867 met sy opera La Grand’ Tante ("Die Groot Tante") sy loopbaan as operakomponis en skrywer van insidentele musiek van stapel gestuur. Sy 24 operas word gekenmerk deur 'n grasievolle em melodiese styl van 'n deurgaans Franse karakter. Manon (1884; ná Antoine François Prévost) word deur baie as sy meesterstuk beskou. Dié opera, wat bekend is om sy sensuele melodieë en bedrewe karaktersketsings, maak gebruik van leidende temas en motiewe ten einde die protagoniste en hul emosies te identifiseer en te karakteriseer. In die resisatief-dele (dialoog) bevat dit gesproke woorde bo-oor ligte orkestrale begeleiding.
Onder sy beste en mees suksesvolle operas tel Le Jongleur de Notre-Dame (1902), Werther (1892; ná Goethe), en Thaïs (1894). Die bekende “Méditation” vir viool en orkes uit laasgenoemde werk is vandag steeds deel van die standaard vioolrepertorium. Verskeie van Massenet se operas reflekteer die opeenvolgende kontemporêre operamodes van sy tyd. Derhalwe beskik Le Cid (1885) byvoorbeeld oor die kenmerke van 'n Franse "grande opera", terwyl Le Roi de Lahore (1877; die Koning van Lahore) die destydse smaak vir Oosterse vreemdhede reflekteer. Esclarmonde (1889) toon die invloed van Wagner, en La Navarraise (1894; Die Vrou van Navarre) is beïnvloed deur die verismo-styl, oftewel realisme, wat aan die wending van die eeu gewild was. Ander bekende operas deur Massenet is Hérodiade (1881) en Don Quijote (1910).
Van Massenet se insidentele musiek is dit veral sy musiek vir Leconte de Lisle se toneelstuk getiteld Les Érinnyes uit 1873 wat uitstaan. Dit bevat die bekende “Élégie”, wat steeds wyd opgevoer word. In 1873 het hy sy oratorium getiteld Marie-Magdeleine gekomponeer wat later as opera opgevoer is. Diè werk vermeng godsdienstige gevoelens en erotiek, welke motief dikwels in Massenet se werk bespeur kan word. Massenet het ook meer as 200 liedjies, ‘n klavierconcerto, en verskeie orkestrale suites, gekomponeer. Massenet was 'n invloedryke onderwyser aan die Paryse Konservatorium waar hy klas gegee het in komposisie. Sy outobiografie heet Mes Souvenirs (1912; My Herinneringe).
Alysia Reiner
Alysia Reiner (gebore 21 Julie 1970) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Sideways (2004) en Equity (2016), en in die televisiereekse Orange Is the New Black (2013) en Better Things (2016).
Bray
Bray is 'n klein dorp in die Dr Ruth Segomotsi Mompati-distriksmunisipaliteit van die Noordwesprovinsie van Suid-Afrika. Die dorp lê 220 km noord van Vryburg. Die Moloporivier vloei verby Bray.
Sandkool
Die sandkool (Othonna auriculifolia Licht. ex Less ) is 'n plant wat endemies is aan Suid-Afrika. Dit kom in die Wes-, Oos- en Noord-Kaap asmede die westelike Vrystaat voor. Op die SANBI-rooilys is dit as 'veilig' (LC) gelys.
Dit is 'n meerjarige geofiet met 'n raapvormige koudeks wat een of meer wollerige krone het. Die plant se loof is giftig vir kleinvee.
Dit is saam met Passerina truncata kenmerkend aan die Passerina-truncata-tipe bergrenosterveld van die Hantam-Tankwa-Roggeveld-streek. Hierdie tipe renosterveld word net op doleriete op hoogtes van 1500 m en meer op die Hantamberge en in hooggeleë dele van die Roggeveld aangetref. Hier groei baie struikgewas, maar min grasse of eenjarige plante.
Chrysler
Chrysler (uitgespreek /' kraɪslər /), amptelik FCA US LLC, is ’n groot Amerikaanse maatskappy wat motors van alle soorte en groottes maak. Dit kan ook verwys na ’n soort motor wat deur dié maatskappy vervaardig word. Chrysler se hoofkwartier is in Auburn Hills, Michigan. Dit word deur die Italiaanse motorvervaardiger Fiat besit.
Chrysler is een van die "Groot Drie" Amerikaanse motorvervaardigers. Dit verkoop voertuie wêreldwyd onder sy vlagskip-Chryslermerk, sowel as Dodge, Jeep en Ram. Ander groot afdelings sluit in Mopar, sy motoronderdele en toebehore afdeling, en SRT, sy verrigtingmotorafdeling. Sedert 2014 is FCA US LLC die sewende grootste motorvervaardiger in die wêreld.
Geskiedenis
Die Chrysler Corporation is in 1925 deur Walter Chrysler gestig, uit wat oorgebly het van die Maxwell Motor Company. Chrysler het aansienlik uitgebrei in 1928, toe dit die Fargo vragmotormaatskappy en die "Dodge Brothers Company" verkry het en voertuie onder dié handelsmerke begin verkoop het; dieselfde jaar het dit ook die "Plymouth" en "DeSoto" motorhandelsmerke gevestig.
Die maatskappy het na Europa uitgebrei in die 1960's, deur die skepping van die Chrysler-Europa afdeling met die verkryging van die Franse, Britse en Spaanse maatskappye. In die 1970's het 'n aantal faktore, insluitend die 1973-oliekrisis, Chrysler se verkope nadelig beïnvloed. Teen die laat 1970's was Chrysler op die rand van bankrotskap, dit het ook sy onttrekking uit Europa veroorsaak in 1979.
Lee Iacocca word aangestel as hoofuitvoerende beampte en laat die maatskappy terugkeer na winsgewendheid in die 1980's. In 1987 het Chrysler die Amerikaanse Motors Corporation (AMC) oorgeneem, wat die winsgewende Jeep merk onder die Chrysler sambreel gebring het.
In 1998 het Chrysler saamgesmelt met die Duitse motorvervaardiger Daimler-Benz AG om DaimlerChrysler te vorm. Die samesmelting was egter omstrede onder sy beleggers en Chrysler is aan Cerberus Capital Management verkoop en herdoop na "Chrysler LLC" in 2007. Chrysler is swaar getref deur die motornywerheidskrisis van 2008–2010, soos ook die ander Groot Drie motorvervaardigers.
Geelblestinker
Die Geelblestinker (Pogoniulus chrysoconus) is 'n algemene standvoël in boomveld en savanne. Die voël is 11 cm groot en weeg 11 - 16 gram. In Engels staan die voël bekend as Yellow-fronted tinkerbird.